pythainlp/thai-wiki-dataset-v4 huggingface dataset:
โรงพยาบาลมะนิลาดอกเตอส์

โรงพยาบาลมะนิลาดอกเตอส์ (อักษรย่อ: MDH) หรือเรียกสั้น ๆ ว่า มะนิลาดอกเตอส์ หรือ มาดอกซ์ เป็นโรงพยาบาลตติยภูมิที่ตั้งอยู่ในเอร์มิตา มะนิลา ประเทศฟิลิปปินส์ ซึ่งมีเตียงผู้ป่วยมากกว่า 500 เตียง โรงพยาบาลนี้ก่อตั้งขึ้นที่กรุงมะนิลาใน ค.ศ. 1956 โดยกลุ่มแพทย์ ปัจจุบันโรงพยาบาลแห่งนี้เป็นของมะนิลาเมดิเคิลเซอร์วิส, อิงก์. และมูลนิธิเมโทรแบงก์ โดยให้บริการการตรวจร่างกายทางการแพทย์, ตรวจระบบหัวใจและหลอดเลือด รวมถึงหน่วยวิทยามะเร็ง ส่วนจอร์จ เอส.เค. ไท เป็นประธานกิตติมศักดิ์ของโรงพยาบาลมะนิลาดอกเตอส์ในปัจจุบัน
คำขวัญของโรงพยาบาลคือ"เคียงข้างคุณทุกย่างก้าว" และคำขวัญก่อนหน้านี้คือ"การดูแลระดับโลกที่คุณเข้าถึง"
ประวัติ.
โรงพยาบาลแห่งนี้ก่อตั้งเมื่อวันที่ 3 ธันวาคม ค.ศ. 1956 โดยกลุ่มแพทย์ 14 คน ในอาคาร 5 ชั้นที่ถูกดัดแปลงเป็นคอมเพลกซ์โรงพยาบาลในหอการแพทย์โดญญา ซาลุสเตียนา สูง 8 ชั้น
ในเดือนธันวาคม ค.ศ. 1975 ในงานฉลองครบรอบ 19 ปีของโรงพยาบาลมะนิลาดอกเตอส์ ทางโรงพยาบาลมะนิลาดอกเตอส์ได้เปิดวิทยาเขตในเครือที่เรียกว่าสำนักวิชาพยาบาลศาสตร์โรงพยาบาลมะนิลาดอกเตอส์ (เดิมชื่อวิทยาลัยมะนิลาดอกเตอส์ ที่ปัจจุบันคือสมาคมวิทยาลัยมะนิลาตีแตนา) โดยวิทยาเขตเดิมตั้งอยู่ที่ชั้นสี่ของโรงพยาบาลมะนิลาดอกเตอส์ ก่อนที่จะย้ายไปที่เมืองปาไซริมถนนมาคาปากัลใน ค.ศ. 2004
เมื่อวันที่ 27 กุมภาพันธ์ ค.ศ. 1979 กลุ่มเมโทรแบงก์ได้กลายเป็นผู้ถือหุ้นรายใหญ่ของมะนิลาเมดิเคิลเซอร์วิส, อิงก์.
ใน ค.ศ. 2005 โรงพยาบาลได้รับการรับรองมาตรฐานไอเอสโอ 9001:2000 จากองค์การระหว่างประเทศว่าด้วยการมาตรฐาน และได้รับการปรับปรุงสู่ไอเอสโอ 9001:2008 ใน ค.ศ. 2011
ส่วนในเดือนธันวาคม ค.ศ. 2015 เมโทรแปซิฟิกอินเวสต์เมนส์คอร์ปอเรชันได้ซื้อหุ้นสามัญในมะนิลาเมดิเคิลเซอร์วิส, อิงก์. รวมทั้งหมด 388,932 หุ้น
เมื่อวันที่ 8 ธันวาคม ค.ศ. 2016 ทางโรงพยาบาลได้เปิดตัวหอการแพทย์แห่งใหม่ คือหอการแพทย์นอร์เบร์โต ไท (เอ็นทีเอ็มที; ปัจจุบันคือหอการแพทย์ ดร. จอร์จ เอส.เค. ไท) ซึ่งเป็นหอการแพทย์ 18 ชั้นแห่งใหม่ริมกาเลาว์แอวะนิว เพื่อเฉลิมฉลองวันครบรอบ 60 ปีของโรงพยาบาล และโรงพยาบาลมะนิลาดอกเตอส์ได้พัฒนาแผนกสนับสนุนและการแพทย์อย่างต่อเนื่องเพื่อก้าวขึ้นเป็นหนึ่งในห้าโรงพยาบาลชั้นนำในเมโทรมะนิลา รวมถึงใน ค.ศ. 2017 โรงพยาบาลดังกล่าวได้มีอาคารใหม่ซึ่งมีเตียงผู้ป่วยประมาณ 500 เตียง พร้อมด้วยห้องคลินิกและแพทย์เพิ่มขึ้น โรงพยาบาลนี้ยังได้เพิ่มบริการทางการแพทย์และการวินิจฉัยต่าง ๆ มากขึ้น เช่น ศูนย์สุขภาพแบบครบวงจร, คลินิกหลอดเลือด และศูนย์รังสีรักษาซึ่งมีการรักษามะเร็งที่ล้ำหน้าที่สุด นั่นก็คือ เครื่องเร่งอนุภาค (LINAC) และการรักษาด้วยการฝังแร่กัมมันตรังสี ตลอดจนร้านอาหารใหม่ ๆ หลายแห่งภายในอาคารเช่นกัน
ครั้นเมื่อวันที่ 31 มกราคม ค.ศ. 2020 โรงพยาบาลดังกล่าวได้เปิดพื้นที่กักกันชั่วคราวสำหรับผู้ป่วยในช่วงการระบาดทั่วของโควิด-19 ในประเทศ
ส่วนห้องฉุกเฉินของโรงพยาบาลริมยูไนเต็ดเนชันส์แอวะนิวได้รับการปรับปรุงใหม่ตั้งแต่เดือนมิถุนายนถึงเดือนสิงหาคม ค.ศ. 2021
ระยะกราบพ้นน้ำ

ในการเดินเรือและการเล่นเรือ ระยะกราบพ้นน้ำ  คือระยะจากระดับเส้นแนวน้ำไปยังระดับดาดฟ้าบน วัดจากจุดที่ต่ำที่สุดของแนวโค้งเรือ (sheer) ซึ่งน้ำสามารถเข้าสู่เรือหรือเรือกำปั่นได้ สำหรับเรือพาณิชย์ เกณฑ์หลังจะวัดเทียบกับเส้นแนวบรรทุก (load line) ของเรือ โดยไม่คำนึงถึงการจัดเรียงดาดฟ้า ซึ่งเป็นความหมายที่บังคับใช้และมีการควบคุม
ในเรือยอชต์ เรือแข่งมักมีระยะกราบพ้นน้ำต่ำเพื่อเพิ่มความเร็ว (โดยลดน้ำหนักและแรงต้าน) ในทางกลับกัน ระยะกราบพ้นน้ำที่สูงขึ้นจะทำให้มีพื้นที่ในห้องโดยสารมากขึ้น แต่จะเพิ่มน้ำหนักและแรงต้าน ซึ่งส่งผลต่อความเร็ว เรือที่มีระยะกราบพ้นน้ำสูง เช่น เรือเดินสมุทร ยังช่วยให้รับมือกับคลื่นได้ดีขึ้นและลดโอกาสถูกคลื่นเต็มลูกซัดเข้ามาด้วย เรือที่มีระยะกราบพ้นน้ำต่ำอาจเสี่ยงต่อน้ำเข้าได้ง่ายเมื่อเจอทะเลที่มีคลื่นแรง เรือบรรทุกสินค้าและเรือรบมีการออกแบบให้มีระยะกราบพ้นน้ำสูงเพื่อเพิ่มปริมาตรภายใน ซึ่งยังช่วยให้เป็นไปตามข้อกำหนดด้านเสถียรภาพความเสียหายขององค์การทางทะเลระหว่างประเทศ (IMO) เนื่องจากมีแรงลอยตัวสำรองเพิ่มขึ้น
การวางกระดูกงู

การวางกระดูกงู (หรือ) คือการรับรองอย่างเป็นทางการว่าการสร้างเรือได้เริ่มต้นขึ้น มักมีพิธีเฉลิมฉลองซึ่งมีบุคคลสำคัญจากบริษัทผู้ต่อเรือและเจ้าของเรือเข้าร่วม
การวางกระดูกงูเป็นหนึ่งในสี่เหตุการณ์สำคัญที่ได้รับการเฉลิมฉลองเป็นพิเศษในชีวิตของเรือ เหตุการณ์อื่น ๆ ได้แก่ การปล่อยเรือ การขึ้นระวางประจำการ และการปลดระวางประจำการ
ก่อนหน้านี้ เหตุการณ์ที่รู้จักในชื่อการวางกระดูกงูคือการวางไม้ซุงกลางที่เป็นกระดูกสันหลังของเรือ เรียกว่ากระดูกงู เมื่อเรือเหล็กเข้ามาแทนที่เรือไม้ ไม้ซุงกลางก็ถูกแทนที่ด้วยคานเหล็กกลาง
เรือสมัยใหม่ส่วนใหญ่ถูกสร้างขึ้นโดยการนำตัวเรือที่สร้างสำเร็จรูปมาประกอบต่อกันเป็นชุด ๆ แทนการสร้างโดยยึดกระดูกงูเพียงอันเดียว เหตุการณ์ที่ถือว่าเป็นการวางกระดูกงูคือการนำโมดูลที่เป็นชิ้นส่วนมาเชื่อมต่อกันเป็นครั้งแรก หรือการหย่อนโมดูลแรกเข้าประจำที่ในอู่ต่อเรือ ปัจจุบันมักเรียกเหตุการณ์นี้ว่า "การรับรองกระดูกงู" (keel authentication) และถือเป็นพิธีการเริ่มต้นชีวิตของเรือ แม้โมดูลบางส่วนอาจเริ่มสร้างมาเป็นเวลาหลายเดือนก่อนหน้าขั้นตอนการสร้างนี้แล้วก็ตาม
ประเพณี.
ประเพณีที่เกี่ยวข้องกับกระดูกงูตั้งแต่สมัยเรือไม้กล่าวกันว่านำมาซึ่งโชคดีแก่เรือในระหว่างการสร้างและแก่กัปตันและลูกเรือในช่วงชีวิตของเรือหลังจากนั้น รวมถึงการวางเหรียญที่ผลิตขึ้นใหม่เอี่ยมไว้ใต้กระดูกงูและสร้างเรือทับลงไป การให้ช่างฝึกหัดที่อายุน้อยที่สุดเป็นคนวางเหรียญ และเมื่อสร้างเรือเสร็จ ก็นำไม้โอ๊กที่รองกระดูกงูไปมอบให้เจ้าของเรือ ประเพณีวางเหรียญนี้มีที่มาจากธรรมเนียมการตั้งเสากระโดง (mast stepping) โดยวางเหรียญไว้ใต้เสากระโดงเรือ เชื่อกันว่าสืบทอดมาตั้งแต่สมัยกรีซโบราณหรือโรมโบราณ โดยมีจุดประสงค์เพื่อ "จ่ายเงินให้คนพายเรือ" เพื่อนำพาดวงวิญญาณของผู้เสียชีวิตข้ามแม่น้ำสติกซ์หากเรือจมลง
ประเพณีของกองทัพเรือสหรัฐ.
หลักชัยแรกในประวัติศาสตร์ของเรือคือพิธีการที่มักเรียบง่ายซึ่งเป็นเครื่องหมายของการวางกระดูกงู เจ้าหน้าที่อู่ต่อเรือจะออกบัตรเชิญเข้าร่วมพิธี และพวกเขาเป็นผู้ดำเนินพิธี ผู้สร้างเรืออาจเป็นผู้บังคับการอู่ทหารเรือหรือประธานบริษัทเอกชน ชื่อเรือที่คาดว่าจะใช้ โดยไม่มีคำว่า "USS" จะถูกระบุในบัตรเชิญ หากทราบชื่อแล้ว มิฉะนั้นจะระบุประเภทและหมายเลขเรือ เช่น DD 2217 สำหรับเรือดำน้ำ พวกมันไม่มีกระดูกงูให้วาง แต่จะมีการเชื่อมตัวอักษรย่อของผู้สนับสนุนเรือลงบนแผ่นเหล็กในระหว่างพิธี แผ่นเหล็กนั้นจะถูกนำไปติดตั้งในตำแหน่งที่สมเกียรติบนเรือดำน้ำเมื่อสร้างเสร็จ
การเลือกตั้งสมาชิกสภาผู้แทนราษฎรจังหวัดนครพนม เขต 1 แทนตำแหน่งที่ว่าง พ.ศ. 2537

การเลือกตั้งสมาชิกสภาผู้แทนราษฎรจังหวัดนครพนม เขต 1 แทนตำแหน่งที่ว่าง พ.ศ. 2537 เป็นการเลือกตั้งสมาชิกสภาผู้แทนราษฎรจังหวัดนครพนม แทนที่ทนง ศิริปรีชาพงษ์ ที่ลาออกจากการเป็น สส. โดยกำหนดให้มีการเลือกตั้งเมื่อวันที่ 7 สิงหาคม พ.ศ. 2537
ที่มา.
เนื่องจาก ทนง ศิริปรีชาพงษ์ สมาชิกสภาผู้แทนราษฎรจังหวัดนครพนม พรรคชาติไทย ลาออกจากการเป็น สส. เนื่องจากมีข้อกล่าวหาว่ามีส่วนพัวพันกับการค้ายาเสพติดเข้าประเทศสหรัฐอเมริกา ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 7 สิงหาคม พ.ศ. 2537
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตการเลือกตั้งที่ 1 ประกอบด้วยอำเภอเมืองนครพนม (เฉพาะตำบลในเมือง ตำบลหนองแสง ตำบลอาจสามารถ ตำบลนาราชควาย ตำบลหนองญาติ ตำบลท่าค้อ และตำบลขามเฒ่า), อำเภอบ้านแพง, อำเภอท่าอุเทน, อำเภอศรีสงคราม, อำเภอนาหว้า, อำเภอโพนสวรรค์ และกิ่งอำเภอนาทม
การเลือกตั้งสมาชิกสภาผู้แทนราษฎรกรุงเทพมหานคร เขต 1 แทนตำแหน่งที่ว่าง พ.ศ. 2536

การเลือกตั้งสมาชิกสภาผู้แทนราษฎรกรุงเทพมหานคร เขต 1 แทนตำแหน่งที่ว่าง พ.ศ. 2536 เป็นการเลือกตั้งสมาชิกสภาผู้แทนราษฎรกรุงเทพมหานคร แทนที่อากร ฮุนตระกูล ที่ลาออกจากการเป็น สส. โดยกำหนดให้มีการเลือกตั้งเมื่อวันที่ 11 กรกฎาคม พ.ศ. 2536
ที่มา.
เนื่องจาก อากร ฮุนตระกูล สมาชิกสภาผู้แทนราษฎรกรุงเทพมหานคร พรรคพลังธรรม ลาออกจากการเป็น สส. เนื่องจากถูก ตลาดหลักทรัพย์แห่งประเทศไทย กล่าวโทษในคดีปั่นหุ้น ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 11 กรกฎาคม พ.ศ. 2536
ผู้สมัคร.
มีผู้สมัครดังต่อไปนี้
ผลการเลือกตั้ง.
เขตการเลือกตั้งที่ 1 ประกอบด้วยเขตดุสิต, เขตบางซื่อ และเขตราชเทวี
จอมทัพสหราชอาณาจักร

จอมทัพ  เป็นตำแหน่งของพระมหากษัตริย์สหราชอาณาจักร ในฐานะผู้บังคับบัญชาสูงสุดของกองทัพสหราชอาณาจักร อำนาจสูงสุดทางทหารเป็นของพระมหากษัตริย์ และครอบคลุมถึงการใช้อำนาจตามสิทธิเฉพาะพระองค์หลายประการ อย่างไรก็ตาม การบริหารกองทัพตามปกติได้ถูกมอบหมายให้แก่สภากลาโหม (defence council) ซึ่งเป็นองค์กรที่มีหน้าที่ในการควบคุมบังคับบัญชาแทนพระองค์
พระมหากษัตริย์ทรงไว้ซึ่งพระราชอำนาจในการบังคับบัญชากองทัพ ซึ่งเป็นจารีตประเพณีที่ยึดถือกันในสหราชอาณาจักรและรัฐผู้สืบทอดต่อจากนั้นตั้งแต่อดีตกาล อย่างไรก็ตาม ตามกฎหมายลายลักษณ์อักษร การบริหารและควบคุมกิจการของกองทัพในแต่ละวันจะกระทำในพระปรมาภิไธยของพระมหากษัตริย์ โดยสภากลาโหม ผ่านกระทรวงกลาโหมและคณะกรรมการของแต่ละเหล่าทัพ
เนื่องจากสภากลาโหมและคณะกรรมการของแต่ละเหล่าทัพล้วนเป็นส่วนหนึ่งของกระทรวงกลาโหม ซึ่งเป็นส่วนราชการฝ่ายบริหารของรัฐบาล ดังนั้นนายกรัฐมนตรีจึงเป็นผู้มีอำนาจตัดสินใจหลักเกี่ยวกับการใช้กำลังทหาร ส่วนรัฐมนตรีว่าการกระทรวงกลาโหมมีหน้าที่ช่วยเหลือนายกรัฐมนตรีในการจัดทำนโยบายด้านความมั่นคงและบริหารกิจการของกองทัพในแต่ละวัน
การมอบช่วงอำนาจในการบัญชาการดังกล่าวครอบคลุมถึงการระดมพล การรับสมัครนายทหารประทวน ตลอดจนการออกคำสั่งผ่านลำดับขั้นการบังคับบัญชาของทั้งสามเหล่าทัพ ทั้งนี้ การมอบอำนาจการบังคับบัญชาในแต่ละวันดังกล่าว ไม่กระทบต่อ พระราชอำนาจของพระมหากษัตริย์ในเรื่องที่เกี่ยวข้องกับกองทัพแต่อย่างใด
คำสัตย์ปฏิญาณ.
ก่อนเข้าปฏับัติหน้าที่ กำลังพลทุกนายของกองทัพบริติช (ยกเว้นนายทหารเรือของราชนาวี) ต้องถวายสัตย์ปฏิญาณความจงรักภักดีต่อพระมหากษัตริย์ ไม่ใช่ต่อรัฐบาลหรือรัฐสภา ซึ่งสะท้อนให้เห็นว่าพระองค์ทรงเป็นรากฐานของความชอบธรรมของกองทัพ
 "ข้าพเจ้า...(กล่าวชื่อตน) ขอถวายสัตย์ปฏิญาณต่อพระเจ้าผู้ทรงฤทธานุภาพ ว่าข้าพเจ้าจะซื่อสัตย์และจงรักภักดีต่อสมเด็จพระเจ้าชาลส์ที่ 3 พระรัชทายาท และผู้สืบสันตติวงศ์ ข้าพเจ้าจะถวายการปกป้องใต้ฝ่าพระบาท พระรัชทายาท และผู้สืบสันตติวงศ์ ต่อพระวรกาย พระราชบัลลังก์ และพระเกียรติยศจากอริศัตรูทั้งปวง ข้าพเจ้าจะเชื่อฟังบัญชาของใต้ฝ่าพระบาท พระรัชทายาท และผู้สืบสันตติวงศ์ ตลอดจนนายพลและนายทหารที่แต่งตั้งไว้เหนือข้าพเจ้า"
ตามประเพณีเก่าแก่ของราชนาวี ถือว่านายทหารเรือชั้นสัญญาบัตร เป็นผู้ที่ได้รับความไว้วางพระราชหฤทัยแต่งตั้งให้ทำหน้าที่ในพระปรมาภิไธย จึงไม่จำเป็นต้องถวายสัตย์ปฏิญาณ แต่นายทหารเรือชั้นประทวนยังคงต้องถวายสัตย์ปฏิญาณ
เมซีเย 83

เมซีเย 83 (หรือรู้จักกันในชื่ออื่นคือ ดาราจักรกงล้อน่านฟ้าใต้ หรือ NGC 5236) เป็นดาราจักรชนิดก้นหอยมีคาน ในกลุ่มดาวงูไฮดราและกลุ่มดาวคนครึ่งม้า อยู่ห่างจากโลกออกไปประมาณ 15 ล้านปีแสง โดยนีกอลา หลุยส์ เดอ ลากาย เป็นผู้ค้นพบดาราจักรนี้เมื่อวันที่ 17 กุมภาพันธ์ ค.ศ. 1752 ที่แหลมกู๊ดโฮป ต่อมาชาร์ล เมซีเย ได้เพิ่มวัตถุนี้ลงในวัตถุท้องฟ้าของเมซีเยเมื่อปี ค.ศ. 1781
เมซีเย 83 เป็นหนึ่งในดาราจักรชนิดก้นหอยมีคานที่อยู่ใกล้และสว่างที่สุดบนท้องฟ้า สามารถมองเห็นได้ด้วยกล้องสองตา มีเส้นผ่านศูนย์กลางไอโซโฟทัลประมาณ 36.24 กิโลพาร์เซก (118,000 ปีแสง)
Myosotis scorpioides

Myosotis scorpioides (ชื่อพ้อง: "Myosotis palustris") หรือที่รู้จักกันว่า ฟอร์เก็ตมีน็อตแท้ หรือ ฟอร์เก็ตมีน็อตน้ำ เป็นสายพันธุ์หนึ่งในสกุลฟอร์เก็ตมีน็อตที่อยู่ในวงศ์หญ้างวงช้าง
การกระจายพันธุ์และถิ่นอาศัย.
พืชล้มลุกมีอายุหลายปีชนิดนี้มีถิ่นกำเนิดในยุโรปและเอเชีย แต่มีการกระจายพันธุ์อย่างกว้างขวางในพื้นที่อื่น รวมถึงพื้นที่ส่วนใหญ่ของอเมริกาเหนือในฐานะชนิดพันธุ์ต่างถิ่น และในบางครั้งถือเป็นวัชพืชที่เป็นอันตราย พืชชนิดนี้พบได้ทั่วไปและแพร่หลายในบริเตน อย่างไรก็ตามพบได้น้อยมากในเจอร์ซีย์#เปลี่ยนทาง 
พืชชนิดนี้มักพบในพื้นที่ชื้นหรือเปียก เช่น หนองน้ำ บึง ลำธาร คูน้ำ บึงน้ำจืด และแม่น้ำ แม้ว่าจะชอบพื้นที่เปียกชื้น แต่พืชชนิดนี้ก็สามารถเจริญเติบโตใต้น้ำได้ และมักจะรวมตัวกันเป็นแผ่นพืชลอยน้ำ
ลักษณะ.
เป็นพืชที่มีลำต้นตั้งตรงหรือเอนขึ้น สูงได้ถึงประมาณ โดยมีดอกขนาดเล็ก (8–12 มม.) สีชมพูเมื่อยังเป็นดอกตูม และจะเปลี่ยนเป็นสีน้ำเงินเมื่อบานเต็มที่ ตรงกลางดอกเป็นสีเหลือง และมีแถบนำทางน้ำหวานสีขาว (white honey guides) จุดเด่นของพืชชนิดนี้คือมีเกสรเพศเมีย (สไตล์) ที่ยาว ใบเป็นรูปรียาวถึงรูปแถบ มีขนทั้งสองด้าน ออกดอกตั้งแต่ช่วงกลางฤดูใบไม้ผลิจนถึงน้ำค้างแรกของฤดูหนาวในภูมิอากาศอบอุ่นถึงเย็น
"Myosotis scorpioides" ยังมีชื่อเรียกว่า หญ้าพญาแมงป่องน้ำ (water scorpion grass) เนื่องจากช่อดอกของมันมีลักษณะขดโค้งเป็นเกลียวแบบ scorpioid cyme คล้ายหางแมงป่อง
ชาร์ลส์ เอ. คอฟฟิน

ชาร์ลส์ อัลเบิร์ต คอฟฟิน (31 ธันวาคม ค.ศ. 1844 – 14 กรกฎาคม ค.ศ. 1926) เป็นนักธุรกิจชาวอเมริกัน หนึ่งในผู้ร่วมก่อตั้งและประธานคนแรกของบริษัทเจเนอรัล อิเล็กทริก
ชีวิตช่วงต้น.
ชาร์ลส์ อัลเบิร์ต คอฟฟิน เกิดที่เมืองแฟร์ฟีลด์ รัฐเมน เป็นบุตรของ อัลเบิร์ต คอฟฟิน (1817–1877) และภรรยา แอนสทรัส ฮอบบี้ (นามสกุลเดิม วาร์นีย์) (1808–?)
ต่อมาเมื่อวันที่ 23 กันยายน ค.ศ. 1872 เขาได้สมรสกับ แคโรไลน์ หลุยส์ “แคร์รี” รัสเซลล์ ("1845–1928") ชาวเมืองโฮลบรูค รัฐแมสซาชูเซตส์ และมีบุตรร่วมกันสามคน ได้แก่
เส้นทางอาชีพ.
เมื่ออายุ 18 ปี เขาย้ายไปที่เมือง ลินน์ รัฐแมสซาชูเซตส์ เพื่อเข้าทำงานกับลุงของเขา ชาร์ลส์ อี. คอฟฟิน ในธุรกิจโรงงานรองเท้า ซึ่งเขาทำงานในธุรกิจนี้ต่อเนื่องนานถึง 20 ปี ในเวลาต่อมาเขาได้ก่อตั้งโรงงานรองเท้าเป็นของตัวเองในชื่อ คอฟฟิน แอนด์ คลัฟ ที่เมืองลินน์
ในปี 1883 เขาได้รับการติดต่อจากนักธุรกิจอีกคนในลินน์คือ ไซลาส เอ. บาร์ตัน เพื่อให้ช่วยย้ายบริษัทไฟฟ้าที่กำลังประสบปัญหาทางการเงินจากเมือง นิวบริแทน รัฐคอนเนตทิคัต มาตั้งในลินน์ พร้อมทั้งให้เขาช่วยจัดหาเงินทุนและเป็นผู้นำบริษัท
ด้วยผลงานด้านวิศวกรรมของ อีไลฮู ทอมสัน และ เอดวิน เจ. ฮูสตัน เขาสามารถสร้างบริษัทนี้ขึ้นใหม่ โดยเปลี่ยนชื่อเป็นบริษัททอมสัน-ฮูสตัน อิเล็กทริก และขยายจนกลายเป็นคู่แข่งสำคัญของกลุ่มบริษัทของโธมัส เอดิสัน 
ภายใต้การนำของคอฟฟิน บริษัททอมสัน-ฮูสตัน อิเล็กทริก ได้สร้างโรงไฟฟ้าในหลายพื้นที่ทางตอนใต้ของสหรัฐฯ รวมถึงสองโรงในเมืองแอตแลนตา รัฐจอร์เจีย เพื่อให้พลังงานสำหรับระบบไฟส่องสว่าง และในปี 1889 ได้ให้พลังงานแก่ รถรางไฟฟ้าของ โจเอล เฮิร์ต
เมื่อเกิดการควบรวมกิจการระหว่างบริษัททอมสัน-ฮูสตัน อิเล็กทริก และกลุ่มบริษัทของเอดิสันจนกลายเป็นบริษัทเจเนอรัล อิเล็กทริก (จีอี) คอฟฟินก็กลายเป็นประธานเจ้าหน้าที่บริหาร (ซีอีโอ) คนแรกของบริษัทใหม่นี้ ในวิกฤตเศรษฐกิจ Panic of 1893 คอฟฟินสามารถเจรจากับธนาคารในนิวยอร์กให้ปล่อยเงินทุนล่วงหน้า โดยใช้หุ้นสาธารณูปโภคของจีอีเป็นหลักประกัน
ปลายทศวรรษ 1890 คอฟฟินได้เจรจาจัดตั้งระบบผูกขาดคู่ (duopoly) ด้านสิทธิบัตรไฟฟ้าที่สำคัญร่วมกับเวสติงเฮาส์ อิเล็กทริก และในปี 1901 เขาก่อตั้งห้องปฏิบัติการวิจัยของบริษัทตามแนวคิดของ ชาร์ลส์ โพรทีอุส สไตน์เมตซ์ ซึ่งถือเป็นห้องปฏิบัติการวิจัยเชิงอุตสาหกรรมแห่งแรกของสหรัฐอเมริกา
เขายังสนับสนุนทีมวิศวกรของจีอี ในการประยุกต์ใช้และพัฒนากังหันไอน้ำเคอร์ติส ซึ่งมีส่วนสำคัญในการปฏิวัติการผลิตไฟฟ้า
คอฟฟินลาออกจากคณะกรรมการในปี 1922 แต่ยังคงถือครองหุ้นจีอีในปริมาณมาก เมื่อเขาถึงแก่กรรมในปี 1926 เขาเป็นหนึ่งในบุคคลที่ร่ำรวยที่สุดในโลก
หนึ่งในร้อย (ละครโทรทัศน์ พ.ศ. 2525)

หนึ่งในร้อย เป็นละครโทรทัศน์ไทยแนวย้อนยุค จินตนิยมปี พ.ศ. 2525 ที่สร้างจากนวนิยายชื่อเดียวกันของดอกไม้สด กำกับโดยกัณฑรีย์ นาคประภา นำแสดงโดยภิญโญ ทองเจือ, ศิวพร บุณยเกียรติ, ปาริฉัตร สัชฌุกรและสมมาตร ไพรหิรัญ ออกอากาศทางช่อง 5 ทุกวันจันทร์ถึงศุกร์ เวลา 22.15 น. มีจำนวนทั้งสิ้น 35 ตอน
บัดรุดดีน อัลฮูษี

บัดรุดดีน อัลฮูษี (3 พฤศจิกายน ค.ศ. 1926 – 25 พฤศจิกายน ค.ศ. 2010) เป็นครูสอนศาสนาอิสลามนิกายชีอะฮ์ซัยดียะฮ์และนักการเมืองชาวเยเมน เขาเป็นหนึ่งในผู้ก่อตั้งพรรคแห่งความจริงในเยเมน และผู้นำทางจิตวิญญาณของขบวนการฮูษี
ชีวประวัติ.
เขาเกิดที่เฎาะห์ยาน เขตผู้ว่าการเศาะอ์ดะฮ์ โดยศึกษาในด้านซัยดียะฮ์จาก Majd al-Din al-Muayyadi นักวิชาการชาวซาอุดีอาระเบียที่มีชื่อเสียงผู้ได้รับแต่งตั้งให้เป็นแกรนด์มุฟตีแห่งฮิญาซโดยสมเด็จพระราชาธิบดีฟัยศ็อล เขาเป็นหนึ่งในผู้ก่อตั้งพรรคแห่งความจริงในเยเมน และผู้นำทางจิตวิญญาณของขบวนการฮูษี ก่อนการเสียชีวิตของฮุซัยน์ บุตรชาย ใน ค.ศ. 2004 เขาขึ้นเป็นหัวหน้าขบวนการฮูษีชั่วครู่
ใน ค.ศ. 2010 เขาเสียชีวิตตอนอายุ 84 ปีอันเป็นผลจากภาวะแทรกซ้อนที่เกี่ยวข้องกับโรคหอบหืด
ชีวิตส่วนตัว.
บัดรุดดีน อัลฮูษีมีบุตรชายเท่าที่รู้จักประมาณ 7 คน ได้แก่ ฮุซัยน์, อับดุลมะลิก, ยะห์ยา, มุฮัมมัด, อิบรอฮีม, อับดุลคอลิก และอับดุลกะรีม
มอญดูดาว

มอญดูดาว เป็นทำนองเพลงมอญโบราณ ไม่ทราบชื่อผู้แต่ง มีการนำไปดัดแปลงแต่งเนื้อร้องกันหลากหลาย ทั้งไทยเดิม ลูกทุ่ง ลูกกรุง โดยเพลงมอญดูดาว 2 ชั้น เป็นเพลงเก่าสุด ใช้ประกอบการแสดงโขน ละคร เป็นเพลงประกอบการรำพลายชุมพลจากเรื่องขุนช้างขุนแผน โดยมีเนื้อร้องว่า
พ.ศ. 2472 พระบาทสมเด็จพระปกเกล้าเจ้าอยู่หัว ทรงนำทำนองเพลงมอญดูดาว 2 ชั้นมาขยายทั้งจังหวะและขยายทำนองจาก 2 ชั้น เป็น 3 ชั้น และตัดลงเป็นชั้นเดียว ให้ชื่อเพลงว่า ราตรีประดับดาว (เถา)
พ.ศ. 2478 ขุนวิจิตรมาตรา (สง่า กาญจนาคพันธุ์) นำทำนองเพลงมอญดูดาว 2 ชั้นมาแต่งเนื้อร้องเป็นเพลงประจำมหาวิทยาลัยธรรมศาสตร์เพลงแรกคือ มอญดูดาว เป็นเพลงประจำมหาวิทยาลัยเพลงแรกของไทย ถูกใช้เป็นเพลงประจำมหาวิทยาลัยเรื่อยมาจนกระทั่งถึงปี พ.ศ. 2504 มีเนื้อร้องว่า
กลุ่มทีซี

กลุ่มทีซี หรือ ทีซีกรุ๊ป  เป็นกลุ่มบริษัทผู้ผลิตและจัดจำหน่ายในอุปกรณ์รับส่งวิทยุสื่อสารสองทางในประเทศไทย ก่อตั้งขึ้นเมื่อปี พ.ศ. 2534 ประกอบไปด้วยตราสินค้าซี่งเป็นเครื่องหมายการค้าจดทะเบียน คือ สเปนเดอร์, สปีดเดอร์, เซนเดอร์, ที.ซี.คอม และ ไควา สำหรับใช้งานวิทยุคลื่นความถี่ภาคประชาชน, วิทยุสมัครเล่น, วิทยุสังเคราะห์ความถี่, วิทยุอินเทอร์เน็ต และอุปกรณ์เสริมอื่น ๆ ซึ่งเป็นที่นิยมในประเทศไทย
ประวัติ.
ทีซีกรุ๊ป มีจุดเริ่มต้นในวันที่ 3 ธันวาคม พ.ศ. 2534 ในการจัดตั้ง บริษัท ที.ซี. เรดิโอ แอนด์ คอมมิวนิเคชั่น จำกัด ต่อมาในวันที่ 19 พฤษภาคม พ.ศ. 2543 ได้จดทะเบียนตั้ง บริษัท ที.ซี.เทคโนโลยี แอนด์ คอนซูมเมอร์ จำกัด เพื่อใช้เป็นศูนย์ตรวจสอบคุณภาพสินค้า และในปี พ.ศ. 2544 บริษัทได้เปิดตัวผลิตภัณฑ์วิทยุสื่อสารภายใต้ตราสินค้า สเปนเดอร์ นอกจากนี้ในปี พ.ศ. 2554 ทีซีกรุ๊ป ได้รับมาตรฐาน ISO 9001:2008 อีกด้วย
บริการ.
ทีซีกรุ๊ป แบ่งการให้บริการออกเป็น 2 ส่วน ได้แก่ สำนักงานใหญ่ คือ บริษัท ที.ซี. เรดิโอ แอนด์ คอมมิวนิเคชั่น จำกัด ตั้งอยู่ที่ เลขที่ 44/4-5 ซอยภูมิจิตร (ซอยสุขุมวิท 46) ถนนสุขุมวิท แขวงพระโขนง เขตคลองเตย กรุงเทพมหานคร และศูนย์ตรวจสอบคุณภาพ คือ บริษัท ที.ซี.เทคโนโลยี แอนด์ คอนซูมเมอร์ จำกัด เลขที่ 99 หมู่ 5 ตำบลบางระกำ อำเภอบางเลน จังหวัดนครปฐม
สเปนเดอร์เน็ตเวิร์ก.
สเปนเดอร์เน็ตเวิร์ก  คือระบบเครือข่ายสำหรับวิทยุสื่อสารใส่ซิมโดยเฉพาะของสเปนเดอร์ที่สามารถใช้งานได้โดยไม่จำกัดระยะทางตามข้อดีของวิทยุสื่อสารใส่ซิม อาศัยเพียงโครงข่ายสัญญาณโทรศัพท์เคลื่อนที่ เพื่อตอบสนองการใช้งานที่หลากหลาย ทั้งการใช้งานสำหรับบริหารพื้นที่ อาคารสำนักงาน การกู้ภัย หน่วยบริการฉุกเฉิน การรักษาความปลอดภัย การขนส่ง ภายในอุตสาหกรรมขนาดใหญ่ เพื่อการสันทนาการและการท่องเที่ยว
นอกจากนี้ สเปนเดอร์เน็ตเวิร์กยังให้บริการกลุ่มสาธารณะเพื่อการพูดคุยสาธารณะประโยชน์ การแจ้งข้าวสาร และการพูดคุยที่ไม่ใช่ในเชิงพาณิชย์
บริการให้เช่าวิทยุสื่อสาร.
ทีซีกรุ๊ป ให้บริการเช่าใช้งานวิทยุสื่อสารใส่ซิม ในรูปแบบของรายวัน รายสัปดาห์ และรายปี โดยมีผู้ใช้บริการหลักหลายราย เช่น สถานีโทรทัศน์ไทยพีบีเอส, ไบเทคบุรี และบุญรอดเทรดดิ้ง
ผลิตภัณฑ์.
ผลิตภัณฑ์ของ ทีซีกรุ๊ป เป็นวิทยุสื่อสารสองทางออกเป็น 4 กลุ่ม ได้แก่
ตราสินค้า.
โดยแบ่งออกเป็นหลายตราสินค้า ประกอบไปด้วย
อามิ มาเอชิมะ

อามิ มาเอชิมะ (; โรมาจิ: "Maeshima Ami", เกิด 22 พฤศจิกายน ค.ศ. 1997) เป็นนักพากย์และนักแสดงหญิงชาวญี่ปุ่น อดีตสมาชิกวงไอดอล SUPER☆GiRLS (ค.ศ. 2010–2017) เกิดที่จังหวัดไซตามะ มีชื่อเล่นว่า อามิตะ (あみた) สังกัดค่ายวอยซ์คิต
ใบจักร

ใบจักร (มักเรียกว่า สกรู หากอยู่บนเรือหรือ ใบพัด หากอยู่บนเครื่องบิน) คืออุปกรณ์ที่มีแกนกลางหมุนได้และมีใบพัดแผ่ออกไปซึ่งตั้งทำมุมลาดเอียงเพื่อสร้างเกลียวแบบก้นหอย ซึ่งเมื่อหมุนแล้ว จะสร้างแรงผลักดันเชิงเส้นต่อของไหลที่ทำงาน เช่น น้ำหรืออากาศ ใบจักรถูกใช้เพื่อสูบของไหลผ่านท่อหรือท่อลม หรือเพื่อสร้างแรงขับเคลื่อนเรือให้เคลื่อนที่ไปในน้ำหรือเครื่องบินให้เคลื่อนที่ไปในอากาศ ปีกใบจักร (blades) ถูกออกแบบให้มีรูปร่างที่การเคลื่อนที่แบบหมุนของพวกมันผ่านของไหลทำให้เกิดความแตกต่างของความดันระหว่างพื้นผิวทั้งสองของพวงใบจักรตามหลักการของแบร์นูลลี ซึ่งจะสร้างแรงกระทำต่อของไหล ใบจักรเรือส่วนใหญ่เป็น ใบจักรเกลียว (screw propeller) ที่มีปีกเป็นเกลียวหมุนอยู่บนเพลาใบจักรที่มีแกนอยู่ในแนวนอนโดยประมาณ
เกจแผ่นสอด

เกจแผ่นสอด หรือ ฟีเลอร์เกจ  เป็นเครื่องมือที่ใช้สำหรับวัดความกว้างของช่องว่าง ส่วนใหญ่ถูกนำไปใช้ในงานวิศวกรรมเพื่อวัดระยะห่างระหว่างชิ้นส่วนสองชิ้น
คำอธิบาย.
เกจแผ่นสอดประกอบด้วยแผ่นเหล็กเส้นขนาดเล็กจำนวนหนึ่งที่มีความหนาต่างกันโดยมีค่าการวัดระบุไว้บนแต่ละแผ่น พวกมันมีความยืดหยุ่นมากพอ แม้ทั้งหมดจะรวมอยู่ในจุดหมุนเดียวกัน ก็สามารถซ้อนกันหลาย ๆ แผ่นเพื่อวัดค่าความหนาระหว่างกลางได้ โดยทั่วไปแล้วมักมีสองชุด ชุดหนึ่งสำหรับหน่วยวัดอิมพีเรียล (โดยทั่วไปจะวัดเป็นหนึ่งในพันส่วนนิ้ว) และอีกชุดหนึ่งสำหรับหน่วยวัดเมตริก (โดยทั่วไปจะวัดเป็นหนึ่งในร้อยมิลลิเมตร) (ช่วงการวัดที่เป็นหนึ่งในพันส่วนนิ้วและหนึ่งในร้อยมิลลิเมตรนั้นมีขนาดอยู่ในลำดับเดียวกันโดยประมาณ)
อุปกรณ์ชนิดเดียวกันแต่ใช้ลวดที่มีเส้นผ่านศูนย์กลางตามขนาดที่กำหนดแทนการใช้ใบมีดแบน ๆ ถูกนำมาใช้ในการตั้งระยะห่างเขี้ยวหัวเทียนให้ได้ขนาดที่ถูกต้อง ซึ่งทำได้โดยการเพิ่มหรือลดระยะห่างจนกระทั่งเกจขนาดที่ถูกต้องสามารถสอดเข้าไปในช่องว่างได้พอดี
เหล็กแผ่นยาว ๆ บางครั้งก็ถูกเรียกว่า "leaves" (ใบ) หรือ "blades" (ใบมีด) แม้มันจะไม่มีคมก็ตาม
เหล็กกล้าไร้สนิมเป็นวัสดุที่ใช้กันทั่วไปสำหรับเกจแผ่นอด เกจแผ่นสอดบางชุดมีใบมีดเดี่ยวที่ทำจากทองเหลือง เนื่องจากในอดีตระบบจุดระเบิดอิเล็กทรอนิกส์สมัยแรก ๆ จำเป็นต้องตั้งระยะห่างของช่องว่างอากาศระหว่างรีลักเตอร์และตัวรับสัญญาณด้วยโลหะที่ไม่ใช่เหล็ก
ประเภท.
แบบเรียว.
เกจแผ่นสอดแบบเรียวคือเกจแผ่นสอดที่มีรูปร่างเรียวลง ไม่ใช่แบบขนาน ใบมีดของเกจมีความหนาคงที่ และเกจทั้งสองประเภทนี้ถูกใช้ในลักษณะที่คล้ายกัน
เรือลากจูง

เรือลากจูง หรือ เรือทัก  คือเรือที่ใช้ในการควบคุมการเคลื่อนที่ของเรือลำอื่น ๆ โดยการผลักหรือดึง ไม่ว่าจะด้วยการสัมผัสโดยตรงหรือใช้สายลาก โดยทั่วไปแล้ว เรือเหล่านี้จะลากจูงเรือกำปั่นในสถานการณ์ที่เรือลำนั้นไม่สามารถหรือไม่ควรเคลื่อนที่ด้วยกำลังของตัวเอง เช่น ในท่าจอดเรือแออัดหรือคลองแคบ หรือไม่สามารถเคลื่อนที่ได้เลย เช่น เรือบรรทุก เรือที่ขัดข้อง แพไม้ซุง หรือแท่นขุดเจาะน้ำมัน เรือโยงบางลำสามารถเดินสมุทรได้ และบางลำก็เป็นเรือตัดน้ำแข็งหรือเรือกู้ภัย รุ่นแรก ๆ ใช้เครื่องจักรไอน้ำในการขับเคลื่อน ซึ่งต่อมาถูกแทนที่ด้วยเครื่องยนต์ดีเซล หลายลำมีปืนฉีดน้ำแรงดันสูง ซึ่งช่วยในการดับเพลิง โดยเฉพาะในบริเวณท่าจอดเรือ
ปินาบินาอิเน

ปินาบินาอิเน  หรือ ปีนาปีนาอีเน  เป็นบุคคลที่ระบุตนเองว่ามีอัตลักษณ์ทางเพศเป็นเพศที่สามในประเทศคิริบาสและประเทศตูวาลู ซึ่งก่อนหน้านี้ทั้งสองประเทศเคยรวมกันในนามหมู่เกาะกิลเบิร์ตและเอลลิซ บุคคลเหล่านี้คือผู้ที่มีเพศกำเนิดเป็นชาย แต่มีพฤติกรรมตามเพศสภาพเป็นผู้หญิง
คำนี้มาจากภาษาคิริบาสและรับมาใช้ในภาษาตูวาลู โดยสามารถใช้เป็นคำนาม คำกริยา หรือคำวิเศษณ์ได้ คำพ้องความที่ใช้กันไม่บ่อยนักในภาษาตูวาลูคือ ฟาคาฟาฟีเน  บทบาททางสังคมของปินาบินาอิเน มีความคล้ายคลึงกับชุมชนผู้ที่มีเพศสภาพคลุมเครือ (gender liminal) อื่น ๆ ในภูมิภาคแปซิฟิก เช่น ฟะอาฟาฟีเน  ของชาวซามัว และฟาคาเลอีตี  ของชาวตองงา
ตามที่นักมานุษยวิทยา กิลเบิร์ต เฮิร์ดต์  กล่าวไว้ ปินาบินาอิเนเป็นที่รู้จักจากการแสดงของพวกเขา (โดยหลักแล้วคือการเต้นรำและการร้องเพลง) และความสามารถในการแสดงความคิดเห็นเกี่ยวกับรูปลักษณ์และพฤติกรรมของผู้ชายชาวคิริบาสและชาวตูวาลู เฮิร์ดต์ยังบรรยายด้วยว่าชาวตูวาลูบางคนมองว่า ปินาบินาอิเนเป็น "สิ่งที่ยืมมา" จากคิริบาส ซึ่งเชื่อว่า "ลักษณะที่ไม่พึงปรารถนาอื่น ๆ ของวัฒนธรรมตูวาลูเช่น เวทมนตร์นั้นมีต้นกำเนิดมาจากที่นั่น" แต่ความคิดเหล่านี้แพร่กระจายโดยคริสตจักรโปรเตสแตนต์เป็นหลัก เนื่องจากคริสตจักรตูวาลูมีต้นกำเนิดมาจากซามัว ซึ่งที่นั่นมีบุคคลที่มีเพศสภาพเช่นเดียวกับปินาบินาอิเนเช่นกัน เขายังบรรยายด้วยว่าในฟูนาฟูตี เมืองหลวงของตูวาลู หญิงสาวมักจะเป็นเพื่อนกับปินาบินาอิเนที่มีอายุมากกว่า
แม่น้ำมาริตซา

แม่น้ำมาริตซา  หรือที่รู้จักกันในชื่อ เอฟรอส  เป็นแม่น้ำในคาบสมุทรบอลข่านในยุโรปตะวันออกเฉียงใต้ มีความยาว เป็นแม่น้ำที่ยาวที่สุดที่ไหลอยู่ภายในคาบสมุทรบอลข่าน และเป็นหนึ่งใน แม่น้ำที่มีปริมาณน้ำไหลมากที่สุดในยุโรป แม่น้ำไหลผ่านประเทศบัลแกเรียทางตอนบนและตอนกลาง ส่วนแม่น้ำตอนล่างไหลเป็นส่วนใหญ่เป็นเขตแดนระหว่างประเทศกรีซและตุรกี ที่ราบลุ่มแม่น้ำมีประมาณ โดย 66.2% อยู่ในบัลแกเรีย 27.5% อยู่ในตุรกี และ 6.3% อยู่ในกรีซ เป็นแม่น้ำสายหลักของภูมิภาคประวัติศาสตร์เธรซซึ่งส่วนใหญ่ตั้งอยู่ในที่ราบลุ่มแม่น้ำนี้
ปราสาทเบ็ง

ปราสาทเบ็ง หรือ ปราสาทเบง  เป็นปราสาทขอมที่ตั้งอยู่ในบ้านปราสาทเบง ตำบลกาบเชิง อำเภอกาบเชิง จังหวัดสุรินทร์ อยู่ภายใต้การดูแลของสำนักศิลปากรที่ 12 นครราชสีมา กรมศิลปากร และเทศบาลตำบลปราสาทเบง
ลักษณะ.
ปราสาทเบ็ง คือปราสาทหลังเดียวที่ตั้งอยู่ท่ามกลางคูน้ำ สร้างด้วยการก่ออิฐ มีผังเป็นสี่เหลี่ยมจตุรัสไม่มีการย่อมุม ประมาณ 4×4 เมตร ทางเข้าอยู่ทางทิศตะวันออก เสาประดับเป็นกรอบรูปเสาแปดเหลี่ยม แต่ละเหลี่ยมมีลายใบไม้รูปสามเหลี่ยม 1 ใบ ศิลปะรูปแบบที่นิยมพบในพุทธศตวรรษที่ 15 ขณะที่อีก 3 ด้านสร้างเป็นประตูหลอก หลังคามีสภาพพังทลายลงมา ปัจจุบันยังคงมีผนังให้เห็นร่องรอยอยู่ และเป็นศิลปะเขมรแบบบันทายสรี ช่วง พ.ศ. 1511-1544
ในความสำคัญทางประวัติศาสตร์ ปราสาทเบ็งเป็นปราสาทในช่วงพุทธศตวรรษที่ 15 เป็นปราสาทหลังเดียว ขนาดเล็ก ยังไม่ได้ถูกขุดแต่งบูรณะ ตัวหลักฐานที่ยังปรากฎอยู่คือเรือนธาตุและเสาประดับกรอบประตูที่ยังอยู่ตำแหน่งเดิม มีการถมมูลดินขึ้นมาถึงฐาน คูน้ำตื้นเขิน เส้นทางเข้าสู่ปราสาทเบ็งปัจจุบันเป็นลูกรัง บริเวณโดยรอบได้รับการกำจัดวัชพืชอยู่อย่างเป็นประจำ
ที่ตั้ง.
ปราสาทเบ็ง ตั้งอยู่ในบ้านปราสาทเบง ตำบลกาบเชิง อำเภอกาบเชิง จังหวัดสุรินทร์ แหล่งปราสาทในพื้นที่บริเวณใกล้เคียงคือ ปราสาทหมอนเจริญ และปราสาทเซ็ม
เครื่องยนต์

เครื่องยนต์ หรือ มอเตอร์ (หรือ) เป็นเครื่องจักรที่ออกแบบมาเพื่อแปลงพลังงานหนึ่งรูปแบบหรือมากกว่าให้เป็นพลังงานกล
แหล่งพลังงานที่มีอยู่ได้แก่ พลังงานศักย์ (เช่น พลังงานจากสนามโน้มถ่วงของโลกที่นำมาใช้ในการผลิตไฟฟ้าพลังน้ำ) พลังงานความร้อน (เช่น ความร้อนใต้พิภพ), พลังงานเคมี ศักย์ไฟฟ้าและพลังงานนิวเคลียร์ (จากการแบ่งแยกนิวเคลียสหรือการหลอมนิวเคลียส) กระบวนการเหล่านี้จำนวนมากสร้างความร้อนออกมาเป็นรูปแบบพลังงานขั้นกลาง ด้วยเหตุนี้เครื่องจักรความร้อนจึงมีความสำคัญเป็นพิเศษ กระบวนการทางธรรมชาติบางอย่าง เช่น วงจรการพาความร้อนบรรยากาศจะเปลี่ยนความร้อนจากสิ่งแวดล้อมให้เป็นการเคลื่อนที่ (เช่น ในรูปของกระแสอากาศที่ลอยขึ้น) พลังงานกลมีความสำคัญอย่างยิ่งในการขนส่ง แต่ยังมีบทบาทในกระบวนการทางอุตสาหกรรมหลายอย่าง เช่น การตัด การเจียระไน การบด และการผสม
เครื่องจักรความร้อนเชิงกลเปลี่ยนความร้อนให้เป็นงานผ่านกระบวนการทางอุณหพลศาสตร์ต่าง ๆ เครื่องยนต์สันดาปภายในอาจเป็นตัวอย่างที่พบเห็นได้บ่อยที่สุดของเครื่องยนต์ความร้อนเชิงกล ซึ่งความร้อนจากการเผาไหม้เชื้อเพลิงทำให้ผลิตภัณฑ์จากการเผาไหม้ที่เป็นก๊าซในห้องเผาไหม้เกิดความดันเพิ่มขึ้นอย่างรวดเร็ว ส่งผลให้ก๊าซขยายตัวและขับเคลื่อนลูกสูบ ซึ่งจะหมุนเพลาข้อเหวี่ยง เครื่องจักรปฏิกิริยา (เช่น เครื่องยนต์ไอพ่น) ต่างจากเครื่องยนต์สันดาปภายใน โดยจะสร้างแรงขับดันโดยการขับมวลปฏิกิริยาออกไปตามกฎการเคลื่อนที่ข้อที่สามของนิวตัน
นอกเหนือจากเครื่องจักรความร้อนแล้ว มอเตอร์ไฟฟ้าจะแปลงพลังงานไฟฟ้าให้เป็นการเคลื่อนที่เชิงกล ขณะที่มอเตอร์ลมจะใช้อากาศอัด และมอเตอร์ไขลานในของเล่นไขลานจะใช้พลังงานศักย์ยืดหยุ่น ในระบบชีววิทยา มอเตอร์โมเลกุล เช่น ไมโอซินในกล้ามเนื้อ จะใช้พลังงานเคมีเพื่อสร้างแรงและท้ายที่สุดก็เกิดการเคลื่อนที่ (เป็นเครื่องจักรเคมี แต่ไม่ใช่เครื่องจักรความร้อน)
เครื่องความร้อนจักรเคมีที่ใช้อากาศ (ก๊าซในบรรยากาศโดยรอบ) เป็นส่วนหนึ่งของปฏิกิริยาเชื้อเพลิงจะถูกจัดว่าเป็นเครื่องยนต์หายใจด้วยอากาศ เครื่องจักรความร้อนเคมีที่ออกแบบมาเพื่อทำงานนอกชั้นบรรยากาศโลก (เช่น จรวด เรือดำน้ำที่ดำน้ำลึกมาก) จำเป็นต้องบรรทุกส่วนประกอบเชื้อเพลิงเพิ่มเติมที่เรียกว่าตัวออกซิไดซ์ (แม้ว่าจะมีตัวออกซิไดซ์ขั้นสูงที่เหมาะสำหรับใช้ในจรวด เช่น ฟลูออรีน ซึ่งเป็นตัวออกซิไดซ์ที่ทรงพลังกว่าออกซิเจน) หรือการประยุกต์ใช้งานนั้น ๆ จำเป็นต้องได้รับความร้อนด้วยวิธีการที่ไม่ใช่สารเคมี เช่น โดยวิธีการทำปฏิกิริยานิวเคลียร์
ดูเพิ่ม.
<templatestyles src="Div col/styles.css"/>
อีสปอร์ตเวิลด์คัพ

EWC ถือเป็นงานอีสปอร์ตระดับมืออาชีพที่ใหญ่ที่สุดในโลก ทั้งในแง่ของมูลค่าเงินรางวัลและจำนวนเกมที่จัดแข่งขัน โดยในปี 2024 มีเงินรางวัลรวมสูงถึง 62.5 ล้านเหรียญสหรัฐ ครอบคลุมทั้งเงินรางวัลของทัวร์นาเมนต์แต่ละรายการ, รางวัลสำหรับทีมที่ผ่านเข้ารอบ, รางวัลผู้เล่นยอดเยี่ยม (MVP) และรางวัลรวมประเภทสโมสร มีเกมที่จัดแข่งขันมากกว่า 25 รายการ
อีสปอร์ตเวิลด์คัพ มีจุดเริ่มต้นมาจากการแข่งขันการกุศลอีสปอร์ตที่ชื่อว่า Gamers Without Borders (GWB) ซึ่งจัดโดยสหพันธ์กีฬาอิเล็กทรอนิกส์และปัญญาแห่งซาอุดีอาระเบีย (SAFEIS — ต่อมาได้แยกส่วนอีสปอร์ตออกมาเป็น สหพันธ์อีสปอร์ตซาอุดีอาระเบีย หรือ SEF) โดยในช่วงแรกนั้น GWB จัดขึ้นเพื่อระดมทุนสนับสนุนองค์กรการกุศลที่มีบทบาทในการรับมือกับการระบาดของโควิด-19
ต่อมาในปี 2022 SEF ได้เปิดตัว Gamers8 ซึ่งเป็นเทศกาลเกมและอีสปอร์ตระยะเวลา 8 สัปดาห์ จัดขึ้นที่บูเลอวาร์ดซิตี้ ในกรุงริยาด โดยรายการ Gamers Without Borders ทำหน้าที่เป็นทัวร์นาเมนต์รอบคัดเลือกในหลายเกมเพื่อเข้าแข่งขันในงาน Gamers8
ในปี 2023 งาน Gamers8 ยังได้จัดการแข่งขัน FIFAe World Cup รอบสุดท้ายของซีรีส์เกม FIFA (ที่จัดจำหน่ายโดย EA Sports) และได้มีการเพิ่มรางวัลประเภทสโมสร ซึ่งเป็นการนับผลการแข่งขันรวมทุกเกม ชิงเงินรางวัลรวม 5 ล้านเหรียญสหรัฐ เพื่อมอบให้แก่สโมสรอีสปอร์ตที่ทำผลงานได้ดีที่สุดในหลายรายการแข่งขัน
เกมที่จัดแข่งขัน.
ในรายการอีสปอร์ตเวิลด์คัพ 2024 มีการจัดการแข่งขันทั้งหมด 23 รายการ ครอบคลุม 22 เกม สำหรับปี 2025 จำนวนรายการแข่งขันจะเพิ่มเป็น 26 รายการ และจำนวนเกมจะเพิ่มเป็น 25 เกม
Estola subannulicornis

Estola subannulicornis เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1963 ถือเป็นแมลงที่เป็นที่รู้จักจากโบลิเวีย
Estola strandiella

Estola strandiella เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1942 ถือเป็นแมลงที่เป็นที่รู้จักจากคอสตาริกา
Estola strandi

Estola strandi เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิล
ซีเจ

ซีเจ  อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เลเฌอ

เลเฌอ (, นามชี้เฉพาะ) เป็นนครในประเทศแอลเบเนีย และเมืองหลักของเทศมณฑลเลเฌอกับเทศบาลเลเฌอ ถือเป็นหนึ่งในเมืองที่มีผู้อยู่อาศัยต่อเนื่องนานที่สุดของประเทศ โดยมีประวัติศาสตร์ที่บันทึกไว้เกือบ 2,400 ปี
หนึ่งในป้อมปราการหลักของ Labeatai กำแพงป้อมปราการที่เก่าแก่ที่สุดของเลเฌอ มีโครงสร้างแบบอิลลีเรียทั่วไป และมีอายุถึงปลายศตวรรษที่ 4 ก่อน ค.ศ. เลเฌอเป็นหนึ่งในศูนย์กลางหลักของอาณาจักรอิลลีเรีย ในระหว่างความขัดแย้งกับราชอาณาจักรมาเกโดนีอา เมืองนี้ถูกยึดโดยฟีลิปที่ 5 กลายเป็นปากน้ำมาเกโดนีอาไปสู่ทะเลเอเดรียติก ภายหลังฝ่ายอิลลีเรียเข้าฟื้นฟู จากนั้นจึงตกเป็นของโรมหลังสงครามโรม-อิลลีเรีย และตกอยู่ในดินแดนของ Gentius เลเฌอเป็นที่ตั้งของสันนิบาตเลเฌอที่สเกินเดร์เบอูรวมเจ้าเมืองแอลเบเนียเพื่อสู้ต่อจักรวรรดิออตโตมัน
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2025 นัดชิงชนะเลิศ

ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2025 นัดชิงชนะเลิศ เป็นแมตช์ฟุตบอลที่กำลังจะเกิดขึ้นนั้นจะจัดขึ้นในวันที่ 28 มิถุนายน พ.ศ. 2568 ที่ เตเฮ็ลเน โพเล ใน บราติสลาวา, ประเทศสโลวาเกีย, เพื่อที่จะตัดสินหาทีมชนะเลิศของ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2025. แมตช์นี้เป็นการแข่งขันโดย อังกฤษ และ เยอรมนี.
อังกฤษชนะนัดนี้ไปได้ 3–2 หลัง ต่อเวลาพิเศษ ทำให้พวกเขาครองแชมป์ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี สมัยที่สี่. 
รายละเอียดแมตช์.
<onlyinclude></onlyinclude>
หมายเหตุ.
<templatestyles src="Reflist/styles.css" />
ตำบลบ้านแป้น

ตำบลบ้านแป้น เป็นหมู่บ้านและตำบลในอำเภอเมืองลำพูน จังหวัดลำพูน ในปี พ.ศ. 2548 มีจำนวนประชากรทั้งหมด 6,445 คน ตำบลนี้ประกอบด้วยหมู่บ้านจำนวน 9 แห่ง
เบนนี กู๊ดแมน

เบนจามิน เดวิด กู๊ดแมน (30 พฤษภาคม ค.ศ. 1909 – 13 มิถุนายน ค.ศ. 1986) เป็นนักแคลริเน็ตและหัวหน้าวงชาวอเมริกัน ซึ่งเป็นที่รู้จักในนาม “ราชาแห่งสวิง” 
ตั้งแต่ปี ค.ศ. 1936 จนถึงกลางทศวรรษที่ 1940 กู๊ดแมนได้เป็นผู้นำวงสวิง บิกแบนด์ ที่ได้รับความนิยมมากที่สุดวงหนึ่งในสหรัฐอเมริกา คอนเสิร์ตของเขาที่คาร์เนกีฮอลล์ในนิวยอร์กซิตีเมื่อวันที่ 16 มกราคม ค.ศ. 1938 ได้รับการบรรยายโดยบรูซ เอเดอร์ นักวิจารณ์ว่าเป็น "คอนเสิร์ตแจ๊สหรือดนตรีป็อปที่สำคัญที่สุดในประวัติศาสตร์: งานเปิดตัวดนตรีแจ๊ซสู่โลกของดนตรีที่ "น่าเคารพ"
วงดนตรีของกู๊ดแมนเป็นจุดเริ่มต้นของนักดนตรีแจ๊สหลายคน เขาแสดงดนตรีอย่างต่อเนื่องจนถึงวาระสุดท้ายของชีวิตโดยยังคงสนใจดนตรีคลาสสิกไปด้วย
ชีวิตวัยเด็ก.
กู๊ดแมนเป็นบุตรคนที่ 9 จากพี่น้องทั้งหมด 12 คนที่เกิดจากผู้อพยพชาวยิวที่ยากจนจากจักรวรรดิรัสเซีย เดวิด กู๊ดแมน พ่อของเขา เดินทางมายังสหรัฐอเมริกาในปี ค.ศ. 1892 จากเมืองวอร์ซอในประเทศโปแลนด์ที่ถูกแบ่งแยก และกลายมาเป็นช่างตัดเสื้อ โดรา กริซินสกี แม่ของเขามาจากเกานัส พวกเขาพบกันที่เมืองบัลติมอร์ รัฐแมริแลนด์ และย้ายไปชิคาโกก่อนที่กู๊ดแมนจะเกิด ด้วยรายได้ที่ไม่มากนักและสภาพครอบครัวใหญ่ พวกเขาจึงย้ายไปอยู่ในย่านแม็กซ์เวลล์สตรีท ซึ่งเป็นสลัมแออัดใกล้กับลานรถไฟและโรงงาน โดยมีผู้อพยพชาวเยอรมัน ไอร์แลนด์ อิตาลี โปแลนด์ สแกนดิเนเวีย และยิวอาศัยอยู่
ทุกวันอาทิตย์ พ่อของเขามักพาลูก ๆ ไปชมฟรีคอนเสิร์ตที่ Douglass Park อยู่เสมอซึ่งเป็นครั้งแรกที่กู๊ดแมนได้สัมผัสประสบการณ์การแสดงสดระดับมืออาชีพ ด้วยความเชื่อว่าดนตรีอาจเป็นหนทางออกจากความยากจนสำหรับลูกชายของเขา พ่อของกู๊ดแมนจึงได้ส่งกู๊ดแมนวัย 10 ขวบและพี่ชายอีก 2 คนไปเรียนดนตรีฟรีที่ Kehelah Jacob Synagogue ตั้งแต่ปี ค.ศ. 1919 พี่ชายของเขาได้รับทูบาและทรัมเป็ต ในขณะที่เบนนี น้องชายคนเล็กได้รับแคลริเน็ต เบนนียังได้เรียนแคลริเน็ตแบบคลาสสิกเป็นเวลาสองปีจากฟรานซ์ โชปป์ นักแคลริเน็ตซึ่งเป็นสมาชิกของวงชิคาโกซิมโฟนีออร์เคสตราอีกด้วย
ในหลวงรัชกาลที่ 9 กับกู๊ดแมน.
เมื่อคราวเสด็จประพาสอเมริกาในปี พ.ศ. 2503 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้ทรงดนตรีกับเบนนี กู๊ดแมน 2 วันติดต่อกันครั้งแรกคือระหว่างงานเลี้ยงพระกระยาหารที่ผู้ว่าการรัฐนิวยอร์กในขณะนั้นจัดถวาย และครั้งที่ 2 คือเสด็จไปบ้านของกู๊ดแมน
สรรเสริญเสือป่า

สรรเสริญเสือป่า เป็นเพลงมาร์ชของกองเสือป่า สันนิษฐานว่าพระบาทสมเด็จพระมงกุฎเกล้าเจ้าอยู่หัวทรงนำทำนองมาจากเพลงบุหลันลอยเลื่อน เพลงพระราชนิพนธ์โดยพระบาทสมเด็จพระพุทธเลิศหล้านภาลัย ซึ่งเคยถูกใช้เป็นเพลงสรรเสริญพระบารมีของสยามในรัชสมัยพระบาทสมเด็จพระจุลจอมเกล้าเจ้าอยู่หัว
เพลงนี้ยังคงถูกบรรเลงในพิธีต่าง ๆ ที่เกี่ยวข้องกับพระมหากษัตริย์ไทย (โดยเฉพาะพระบาทสมเด็จพระมงกุฎเกล้าเจ้าอยู่หัว) โดยเคยถูกนำไปใช้ในพระราชพิธีถวายพระเพลิงพระบรมศพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อ พ.ศ. 2560 และพระราชพิธีบรมราชาภิเษกในพระบาทสมเด็จพระวชิรเกล้าเจ้าอยู่หัว เมื่อ พ.ศ. 2562
สามแพร่ง

สามแพร่ง เป็นชื่อย่านซึ่งเป็นพื้นที่ประวัติศาสตร์ในเกาะรัตนโกสินทร์ ในพื้นที่แขวงศาลเจ้าพ่อเสือ เขตพระนคร กรุงเทพมหานคร เป็นพื้นที่กึ่งกลางระหว่างถนนอัษฎางค์ (ตัดผ่านปากคลองตลาดถึงสนามหลวง) และถนนตะนาว (ตัดผ่านสี่กั๊กเสาชิงช้าถึงบางลำพู) นอกจากนี้ยังถือว่าอยู่ในละแวกเดียวกับแหล่งท่องเที่ยวอื่น ๆ เช่น เสาชิงช้า ศาลเจ้าพ่อเสือ วัดสุทัศนเทพวรารามราชวรมหาวิหาร วัดราชบพิธสถิตมหาสีมารามราชวรวิหาร กระทรวงกลาโหม สะพานช้างโรงสี ฯลฯ
คำว่า "สามแพร่ง" ในภาษาไทยโดยทั่วไปหมายถึง "ทางแยกสามทาง" ซึ่งตามความเชื่อโบราณของไทยคือเส้นทางที่ภูตผีใช้เป็นเส้นทางผ่าน ดังนั้นจึงเป็นสถานที่ที่ไม่เป็นมงคลและไม่มีใครกล้าสร้างบ้านอยู่อาศัย นามนี้ มาจากที่ตั้งของวังของเจ้านาย 3 พระองค์ คือ แพร่งภูธร แพร่งนรา และแพร่งสรรพศาสตร์ ตามลำดับ
ในปัจจุบัน โดยเฉพาะที่แพร่งภูธร และแพร่งนรา อาคารพาณิชย์ขนาดเล็กส่วนใหญ่ที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว ยังคงสวยงามเป็นเอกลักษณ์ตามแบบสถาปัตยกรรมจีน-โปรตุเกส นอกจากนี้บริเวณนี้ยังเป็นที่รู้จักในฐานะศูนย์รวมร้านอาหารชื่อดังและอาหารรสเลิศมากมาย เช่น ก๋วยเตี๋ยวกวางตุ้ง ก๋วยเตี๋ยวเนื้อ ลูกชิ้นหมู ร้านกาแฟ ร้านนม "ราดหน้า หมูสะเต๊ะ" "ผัดไทย" "เย็นตาโฟ" ข้าวเหนียวมะม่วง จากร้านก.พานิช "ไก่ย่าง" "เปาะเปี๊ยะ" ข้าวหมูแดง ไอศกรีม และอาหารจีนดั้งเดิมที่หายาก เช่น ซุปสมองหมู เป็นต้น
แพร่งภูธร.
แพร่งภูธร เป็นย่านการค้าที่อยู่ระหว่างถนนตะนาวกับถนนอัษฎางค์ ริมคลองหลอด เชิงสะพานช้างโรงสี เดิมคือวังสะพานช้างโรงสี วังเหนือ ต่อมาพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้แบ่งพื้นที่ทำเป็นตึกแถว พระราชทานชื่อถนนย่านนั้นว่า "แพร่งภูธร" ตามพระนามของพระเจ้าบรมวงศ์เธอ กรมหมื่นภูธเรศธำรงศักดิ์ ปัจจุบัน ใจกลางแพร่งภูธรเป็นลานสาธารณะสำหรับพักผ่อนและทำกิจกรรมต่าง ๆ อีกทั้งยังเป็นแหล่งที่ตั้งของร้านอาหารที่มีชื่อเสียงจำนวนหลากหลายร้าน หลากหลายประเภท อีกทั้งยังเป็นที่ตั้งของสถานีอนามัย "สุขุมาลอนามัย" ที่ก่อตั้งมาตั้งแต่ปี พ.ศ. 2471
แพร่งนรา.
แพร่งนรา เป็นย่านการค้าที่ตั้งอยู่ระหว่างวัดสุทัศน์เทพวรารามกับวัดมหรรณพาราม ระหว่างถนนตะนาวกับถนนอัษฎางค์ เดิมคือวังวรวรรณซึ่งเป็นที่ประทับของพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ ต้น ต่อมาวังนี้ถูกเวนคืนเพื่อนำพื้นที่มาสร้างเป็นถนน ชาวบ้านแถบนั้นจึงเรียกย่านนั้นว่า "แพร่งนรา" ตามพระนามของพระเจ้าบรมวงศ์เธอ กรมพระนราธิปประพันธ์พงศ์ ปัจจุบัน แพร่งนราเป็นแหล่งที่ตั้งของร้านอาหารที่หลากหลายขึ้นชื่อและหลายประเภท
แพร่งสรรพศาสตร์.
แพร่งสรรพศาสตร์ เป็นย่านการค้าที่อยู่ระหว่างถนนตะนาวกับถนนอัษฎางค์ เดิมเป็นวังสรรพสาตรศุภกิจ ที่ประทับของพระเจ้าบรมวงศ์เธอ พระองค์เจ้าทองแถมถวัลยวงศ์ กรมหลวงสรรพสาตรศุภกิจ ต้น ต่อมาในปี พ.ศ. 2510 วังนี้เกิดเพลิงไหม้เสียหายจนหมด คงเหลือแต่ซุ้มประตูวัง และมีการสร้างตึกแถวสมัยใหม่ขึ้นมาแทน เรียกย่านนี้ว่า "แพร่งสรรพสาตร" ตามพระนามของพระเจ้าบรมวงศ์เธอ กรมหลวงสรรพสาตรศุภกิจ ต่อมาจึงเพี้ยนเป็น "แพร่งสรรพศาสตร์" ในอดีตย่านนี้เคยเป็นแหล่งซ่องโสเภณีที่ขึ้นชื่อแห่งหนึ่งของพระนคร
ตราประทับของญี่ปุ่น

ตราแผ่นดินญี่ปุ่น (国璽་, โคคุจิ) เป็นหนึ่งในตราประจําชาติของญี่ปุ่นและใช้เป็นตราประจํารัฐอย่างเป็นทางการ
คําอธิบาย.
ตราประทับทําจากทองคําบริสุทธิ์ วัดความยาวได้ 3 ซัง (ประมาณ 9 ซม.) และหนัก 4.5 กก. เป็นสี่เหลี่ยมจัตุรัส และคําจารึก 大日本國་ ("ตราประทับแห่งญี่ปุ่นผู้ยิ่งใหญ่") เขียนด้วยอักษรตราประทับ (篆書, เท็นโช) ในแนวตั้งสองบรรทัด โดยด้านขวามือมีอักขระ 大日本 (ไดนิปปง) และด้านซ้ายมือมีอักขระ 國་ (โคคุจิ)
ตราประทับจะถูกเก็บไว้ในกระเป๋าหนังที่กําหนดไว้เป็นพิเศษ เมื่อมีการใช้งาน จะมีการวัดเพื่อให้แน่ใจว่าได้ประทับตราอย่างถูกต้อง และหมึกซีลซินนาบาร์ทําขึ้นเป็นพิเศษโดยสํานักการพิมพ์แห่งชาติเพื่อไม่ให้กระดาษที่ถูกตราประทับนั้นงอหรือขยับ
ประวัติ.
อาเบอิ เรคิโด มือหลักในการทำตราประทับ Abei Rekido (安部井 ་堂, 1805–1883) แห่งเกียวโตได้รับคําสั่งให้ผลิตตราประทับ และเขาผลิตด้วยตราประทับองคมนตรีของญี่ปุ่นในหนึ่งปีในปี 1874 แม้ว่าจะไม่มีตัวอักษร "帝" (จักรวรรดิ) ในข้อความตราประทับ เนื่องจากผลิตขึ้นก่อนที่ญี่ปุ่นจะกลายเป็นที่รู้จักอย่างเป็นทางการในชื่อ 大日本帝国 (Dai Nippon Teikoku) โดยรัฐธรรมนูญเมจิ แต่ก็ไม่ได้ประทับในรัฐธรรมนูญเมจิ
ภายใต้รัฐธรรมนูญเมจิ กรณีที่มีการใช้ตราองคมนตรีหรือตราประจํารัฐถูกกําหนดไว้ในบันทึกมาตรฐานราชการ (公文式: kōbunshiki 1886–1907) และเกณฑ์มาตรฐานราชการ (公式令: kōreisiki 1907–1947) อย่างไรก็ตาม ประมวลกฎหมายดังกล่าวถูกยกเลิกด้วยการบังคับใช้รัฐธรรมนูญของญี่ปุ่น โดยไม่มีกฎเกณฑ์ทดแทน ปัจจุบัน State Seal ใช้สําหรับเอกสารกำกับเครื่องราชอิสริยาภรณ์เท่านั้น (弹記, kunki) หากตราประทับของรัฐหรือตราประทับขององคมนตรีถูกทําซ้ำอย่างผิดกฎหมาย บทลงโทษอย่างน้อยสองปีขึ้นไปของการเป็นทาสทางอาญาที่ยุติได้ตามมาตรา 164 ของข้อ 1 ของประมวลกฎหมายอาญา
ในช่วงเปลี่ยนผ่านรัชกาลของญี่ปุ่นปี 2019 ตราประจํารัฐ – ร่วมกับตราองคมนตรีและเครื่องราชกกุธภัณฑ์ของจักรวรรดิสององค์ – นําเสนอสองครั้งในระหว่างพิธี: ระหว่างการสละราชสมบัติของจักรพรรดิอากิฮิโตะในวันที่ 30 เมษายน และระหว่างการขึ้นครองราชย์ของจักรพรรดินารูฮิโตะในวันที่ 1 พฤษภาคม โดยในวันดังกล่าว มหาดเล็กได้เชิญตราประทับไปยังท้องพระโรงต้นสน ซึ่งเป็นสถานที่จัดพิธีทั้งสองดังกล่าว
หัวหน้างาน

หัวหน้างาน (อังกฤษ: Supervisor) (หรือเรียกอีกอย่างว่า โฟร์แมน, หัวหน้า, ผู้ควบคุม, ผู้อำนวยความสะดวก, ผู้ตรวจสอบ, ผู้ประสานงานพื้นที่,หัวหน้าฝ่าย, ผู้จัดการสายงาน) คือ ตำแหน่งงานของการบริหารระดับล่าง-ระดับกลาง ซึ่งมีอำนาจขึ้นอยู่แต่ละองค์กรที่กำหนดบทบาทหน้าที่ไว้... 
หัวหน้างานยังสามารถเป็นหนึ่งในพนักงานที่อาวุโสที่สุดในสถานที่ทำงาน เช่น ศาสตราจารย์ที่ปรึกษาวิทยานิพนธ์ในระดับปริญญาเอก ในทางกลับกัน การเป็นหัวหน้างานสามารถทำได้โดยบุคคลที่ไม่มีตำแหน่งที่เป็นทางการ เช่น ผู้ปกครอง
พนักงานจะสามารถเป็นหัวหน้างานได้ หากพวกเขามีอำนาจและสิทธิ์ในการดำเนินการต่อไปนี้ (อ้างอิงจากกระทรวงแรงงานออนแทรีโอ):
ตามกฎหมาย พวกเขาอาจไม่ใช่หัวหน้างาน หากพนักงานไม่สามารถทำสิ่งข้างต้นได้ แต่จะอยู่ในประเภทอื่น เช่น หัวหน้ากลุ่มงาน (work group leader)
หัวหน้างานคือผู้ควบคุมงานอันดับแรกและสำคัญที่สุด ซึ่งมีหน้าที่หลักในการตรวจสอบให้แน่ใจว่ากลุ่มผู้ใต้บังคับบัญชาจะได้รับปริมาณการผลิตที่ได้รับมอบหมาย เมื่อพวกเขาควรจะทำ และอยู่ในระดับคุณภาพ ต้นทุน และความปลอดภัยที่ยอมรับได้ 
หัวหน้างานมีหน้าที่รับผิดชอบต่อผลผลิตและการกระทำของพนักงานกลุ่มเล็กๆ มีบทบาทความรับผิดชอบและอำนาจหลายอย่างเหมือนกับผู้จัดการ แต่มีความแตกต่างที่สำคัญสองประการระหว่างหัวหน้างานและผู้จัดการคือ:
หัวหน้างานไม่ถือว่าเป็นส่วนหนึ่งของการจัดการที่เหมาะสมขององค์กร แต่จะถูกมองว่าเป็นสมาชิกอาวุโสของพนักงาน ซึ่งแตกต่างจากผู้จัดการระดับกลาง การมีหัวหน้างานเป็นสิ่งสำคัญสำหรับการปฏิบัติงาน
การขาดอำนาจจ้างและไล่ออก หมายความว่า หัวหน้างานไม่สามารถรับสมัครพนักงานที่ทำงานอยู่ในกลุ่มของหัวหน้างาน และไม่มีอำนาจในการเลิกจ้างพนักงาน 
แต่อาจจะมีส่วนร่วมในการจ้างงานโดยเป็นส่วนหนึ่งของการสัมภาษณ์และประเมินผู้สมัคร แต่อำนาจในการจ้างงานที่แท้จริงอยู่ในมือของผู้จัดการฝ่ายทรัพยากรบุคคล หรือหัวหน้างานอาจแนะนำฝ่ายบริหารให้เลิกจ้างพนักงานคนใดคนหนึ่ง และอาจเป็นผู้บันทึกพฤติกรรมที่นำไปสู่การแนะนำ แต่ผู้มีอำนาจในการไล่ออกจริงอยู่ในมือของผู้จัดการ
การขาดอำนาจด้านงบประมาณหมายความว่าหัวหน้างานจะได้รับงบประมาณที่จัดทำโดยฝ่ายบริหาร ซึ่งหัวหน้างานจะต้องจัดเตรียมสภาพแวดล้อมที่มีประสิทธิผลสำหรับพนักงานในกลุ่มงานของตน 
หัวหน้างานมักจะมีอำนาจในการซื้อภายในขอบเขตที่กำหนด และยังได้รับอำนาจในการอนุมัติเวลาทำงานและเรื่องการจ่ายเงินเดือนอื่น ๆ โดยปกติแล้ว งบประมาณที่ส่งผลต่อคำขอต่างๆ เช่น การเดินทาง จะไม่เพียงต้องได้รับการอนุมัติจากหัวหน้างานเท่านั้น แต่ยังต้องได้รับการอนุมัติจากผู้บริหารอย่างน้อยหนึ่งชั้นด้วย
ในฐานะสมาชิกของฝ่ายบริหาร งานหลักของหัวหน้างานจะเกี่ยวข้องกับการจัดเตรียมและควบคุมงานมากกว่าที่จะปฏิบัติงานโดยตรง
โนว์ยัวร์มีม

โนว์ยัวร์มีม  เป็นเว็บไซต์และชุดวิดีโอที่ใช้ซอฟต์แวร์วิกิเพื่อบันทึกอินเทอร์เน็ตมีมและปรากฏการณ์ออนไลน์อย่างไวรัลวิดีโอ, ภาพมาโคร (image macro), วลีติดปาก, ผู้มีชื่อเสียงทางอินเทอร์เน็ต และอื่น ๆ นอกจากนี้ เว็บนี้ยังตรวจสอบมีมใหม่และมีมที่เปลี่ยนแปลงผ่านการวิจัย เดิมทีเว็บไซต์นี้ผลิตโดยร็อกเกตบูม ก่อนที่ทางชีซเบอร์เกอร์เน็ตเวิร์กเข้าซื้อกิจการในเดือนมีนาคม ค.ศ. 2011 จากนั้นทาง Literally Media เข้าซื้อกิจการต่อใน ค.ศ. 2016 โนว์ยัวร์มีมยังได้รวมส่วนสำหรับมีมที่ผ่านการยืนยัน, ส่งตรวจ, เดดพูลด์ (deadpooled; ถูกปฏิเสธหรือไม่ได้รับการบันทึก), กำลังค้นคว้า และยอดนิยม
คำตอบรับ.
สิ่งพิมพ์หลายแห่งยกย่องโนว์ยัวร์มีม โดยเว็บไซต์นี้ได้รับการอ้างอิงทั้งในวารสารศาสตร์และงานวิชาการที่ครอบคลุมอินเทอร์เน็ตมีม "เดอะเดลีย์ดอต" และ "เดอะวอลล์สตรีทเจอร์นัล" กล่าวถึงเว็บนี้เป็น"สารานุกรมบริแทนนิกา"ของมีมและวัฒนธรรมอินเทอร์เน็ต "ไทม์" ได้บรรจุโนว์ยัวร์มีมเข้าในรายการ "50 เว็บไซต์ที่ดีที่สุดประจำปี 2009" สำหรับหมวดเว็บไซต์
ภาษาบูดง-บูดง

บูดง-บูดง เป็นภาษาตระกูลออสโตรนีเซียนในเกาะซูลาเวซี ประเทศอินโดนีเซีย มีผู้พูดในหมู่บ้านตงโก (Tongkou) ตำบลบูดง-บูดง อำเภอมามูจูกลาง ภาษานี้อยู่ในสาขาเซโกในกลุ่มย่อยซูลาเวซีใต้ ร่วมกับภาษาเซโกปาดัง, เซโกเตองะฮ์ และปานาซูวัน
ปูทะเล

ปูทะเล เป็นปูในสกุล Scylla ในวงศ์ปูว่ายน้ำ (Portunidae) อาศัยอยู่ในทะเล มี 4 ชนิด โดยที่ "S. serrata" พบได้แพร่หลายที่สุด ปูเหล่านี้พบได้ทั่วอินโด-แปซิฟิกตะวันตก ปูทะเล 4 ชนิดนั้น แบ่งได้ังนี้:
ลักษณะ.
มีลักษณะกระดองกลมรีเป็นรูปไข่ สีดำปนแดงหรือสีน้ำตาลเข้ม ขอบระหว่างนัยน์ตามีหนาม 4 อัน ส่วนด้านข้างนัยน์ตาแต่ละข้างมีหนามข้างละ 8-9 อัน ก้ามจะมีหนามแหลม ส่วนขาอื่น ๆ ไม่มีหนาม ตัวผู้จะมีก้ามขนาดใหญ่แข็งแรงกว่าตัวเมียอย่างเห็นได้ชัด เจริญเติบโตด้วยวิธีการลอกคราบ โดยตรงขอบหลังของกระดองจะเผยออกให้เห็นกระดองใหม่ยังเป็นเนื้อเยื่อบาง ๆ ซึ่งเรียกว่า ปูสองกระดอง ถ้าหากเป็นตัวเมียที่มีความสมบูรณ์เพศจะมีไข่อยู่ในกระดอง ซึ่งพบมากในเดือนพฤศจิกายน ปลายสุดของขาคู่ที่ 2-4 มีลักษณะแหลมเรียกว่า "ขาเดิน" ทำหน้าที่ในการเดินเคลื่อนที่ ส่วนขาคู่ที่ 5 เป็นคู่สุดท้ายเรียกว่า "ขาว่ายน้ำ"ตอนปลายสุดของขาคู่นี้มีลักษณะแบนคล้ายใบพาย ใช้สำหรับว่ายน้ำ
การขยายพันธุ์.
ฤดูกาลวางไข่ผสมพันธุ์ของปูทะเลอยู่ในช่วงเดือนกันยายน-ธันวาคม แม่ปูจะมีไข่ในระหว่างเดือนกันยายน-ตุลาคม สามารถ วางไข่ได้ตลอดทั้งปี โดยจะวางไข่ชุกชุมในระหว่างเดือนสิงหาคม-ธันวาคม ไข่ของปูทะเลจะมีสีส้มแดง เมื่อไข่แก่ขึ้นจะเป็นสีน้ำตาลเกือบดำ ซึ่งจะถูกปล่อยออกมานอกกระดองบริเวณใต้จับปิ้ง
ปูที่เกิดใหม่จะอยู่ในระยะซูเอี้ย ดำรงชีวิตเป็นแพลงก์ตอน ล่องลอยตามมวลน้ำ หลังผ่านการลอกคราบ 5 ครั้ง จึงพัฒนาเข้าสู่ระยะเมกาโลปา ยังคงดำรงชีวิตเป็นแพลงก์ตอน เมื่อเมกาโลปาลอกคราบจึงลงสู่พื้นท้องน้ำดำรงชีวิตเป็นสัตว์หน้าดิน การเจริญเติบโตจนถึงวัยเจริญพันธุ์ใช้เวลาประมาณ 1.5 ปี ตัวผู้ขนาดโตเต็มที่อาจหนักได้ถึง 3.5 กิโลกรัม ขนาดกระดองกว้างกว่า 24 เซนติเมตร
การกระจายพันธุ์และความสำคัญต่อมนุษย์.
พบกระจายพันธุ์อยู่ตามแถบชายฝั่งของแอฟริกา, เอเชียตะวันออกเฉียงใต้จนถึงออสเตรเลีย โดยอาศัยอยู่ในโคลนตมตามป่าชายเลนหรือปากแม่น้ำที่น้ำท่วมถึง กินอาหารจำพวกสัตว์น้ำขนาดเล็ก ซากพืช ซากสัตว์ต่าง ๆ สำหรับในประเทศไทยพบได้ทั้งฝั่งอ่าวไทยและฝั่งอันดามัน
ปูทะเลนั้นมีความสำคัญต่อมนุษย์ในฐานะของสัตว์เศรษฐกิจที่นิยมนำมาปรุงสดเป็นอาหาร เช่น ปูผัดผงกะหรี่, ปูนึ่ง เป็นต้น โดยทางการ ได้แก่ กรมประมง สนับสนุนให้เกษตรกรเพาะเลี้ยง โดยมักจะเลี้ยงในกระชังใกล้กับทะเล เช่น ในพื้นที่เขตบางขุนเทียน ของกรุงเทพมหานคร ถึงขนาดจัดเป็นเทศกาลท่องเที่ยวโดยร่วมกับการท่องเที่ยวแห่งประเทศไทย (ททท.)
ปูทะเลเป็นที่นิยมรับประทานอย่างยิ่ง โดยเฉพาะในเวลาที่กำลังลอกคราบเพราะเนื้อปูจะนิ่ม กระดองยังไม่แข็งเท่าไหร่ ซึ่งเรียกว่า "ปูนิ่ม"
ที่ประเทศจีนมีตู้อัตโนมัติหยอดเหรียญจำหน่ายปูทะเลด้วย โดยจำหน่ายใส่กล่องพลาสติกกล่องละตัว และในประเทศญี่ปุ่นมีการดัดแปลงให้เป็นลักษณะตู้คล้ายตู้คีบตุ๊กตา
เตีย เซ็ยฮา

พลเอก เตีย เซ็ยฮา ("เทีย สีหา"; เกิด 31 สิงหาคม พ.ศ. 2523) เป็นทหารบกและนักการเมืองชาวกัมพูชา ดำรงตำแหน่งรองนายกรัฐมนตรีกัมพูชาและรัฐมนตรีว่าการกระทรวงป้องกันชาติในรัฐบาลฮุน มาแณต ก่อนหน้านี้ดำรงตำแหน่งผู้ว่าราชการจังหวัดเสียมราฐ เขาเป็นบุตรชายของเตีย บัญ อดีตรองนายกรัฐมนตรีและรัฐมนตรีว่าการกระทรวงป้องกันชาติในรัฐบาลฮุน เซน
ประวัติ.
เตีย เซ็ยฮา เกิดเมื่อวันที่ 31 สิงหาคม พ.ศ. 2523 ณ กรุงพนมเปญ สาธารณรัฐประชาชนกัมพูชา ในครอบครัวชาวกัมพูชาเชื้อสายไทยและจีนจากจังหวัดเกาะกง เป็นบุตรชายคนที่สองของพลเอก เตีย บัญ รัฐมนตรีว่าการกระทรวงป้องกันชาติในรัฐบาลฮุน เซน ส่วนมารดาชื่อ เตา เตือน (ชื่อไทย เตือนใจ ธรรมเกษร) ซึ่งเป็นญาติกับใส่ ภู่ทอง นักการเมืองเชื้อสายไทยในกัมพูชา จากการที่ใส่ ภู่ทอง เป็นผู้เสนอให้ฮุน เซน เป็นนายกรัฐมนตรีกัมพูชา เพราะเห็นศักยภาพของเขา ฮุน เซนจึงเคารพรักใส่ และไม่เคยคิดทอดทิ้งเตีย บัญ ซึ่งเป็นคนสนิทของใส่ พร้อมกับตั้งให้เตีย บัญ ดำรงตำแหน่งรัฐมนตรีว่าการกระทรวงป้องกันชาติรับใช้ตนเองมายาวนานกว่า 40 ปี
เตีย เซ็ยฮาสำเร็จการศึกษาระดับมัธยมศึกษาในเมืองลียง ประเทศฝรั่งเศส ต่อมาได้ศึกษาต่อในสาขาการบริหารที่มหาวิทยาลัยแห่งหนึ่งในกรุงปารีส และผ่านการอบรมหลักสูตรนายทหารจากวิทยาลัยทหารแซงซีร์
การทำงาน.
หลังสำเร็จการศึกษา เตีย เซ็ยฮาได้กลับมารับราชการในกองทัพบกกัมพูชา โดยรับตำแหน่งรองเสนาธิการภายใต้การบังคับบัญชาของบัญ ต่อมาใน พ.ศ. 2561 เขาได้รับแต่งตั้งให้ดำรงตำแหน่งผู้ว่าราชการจังหวัดเสียมราฐ และมีบทบาททางสังคมในฐานะประธานสหพันธ์เยาวชนประจำจังหวัดเสียมราฐ ซึ่งตระกูลเตียได้รับการยอมรับว่ามีอิทธิพลทางการทหารและการเมืองอย่างกว้างขวางในพื้นที่ภาคตะวันตกของกัมพูชา โดยเฉพาะจังหวัดเสียมราฐและจังหวัดเกาะกง ซึ่งอยู่ภายใต้การดูแลของเครือญาติสายตรงของเตีย บัญ รวมถึงพลเรือเอก เตีย วิญ อดีตผู้บัญชาการทหารเรือกัมพูชา และน้องชายของเตีย บัญ ซึ่งมีศักดิ์เป็นอาของเตีย เซ็ยฮา ส่วนพลเรือโท เตีย โซะคา บุตรของเตีย วิญ และเป็นลูกพี่ลูกน้องของเตีย เซ็ยฮา ดำรงตำแหน่งเป็นผู้บัญชาการกองทัพเรือกัมพูชา เมื่อปลาย พ.ศ. 2567 สืบอำนาจบิดา ด้วยเหตุนี้ตระกูลเตียจึงเป็นขั้วอำนาจสำคัญอันดับสองของกัมพูชารองและทำหน้าที่คานอำนาจตระกูลฮุน
หลังการเลือกตั้งทั่วไปใน พ.ศ. 2566 เซ็ยฮาได้รับการวางตัวให้ดำรงตำแหน่งรัฐมนตรีว่าการกระทรวงป้องกันชาติในรัฐบาลชุดใหม่ภายใต้การนำของฮุน มาแณต บุตรชายของเซน โดยมีการวิเคราะห์ว่าเขาอาจใช้ทั้งบารมีทางทหารของบิดาและสายสัมพันธ์ทางชาติพันธุ์ไทยของตน เพื่อรักษาสัมพันธไมตรีและความร่วมมือกับกองทัพไทย
ปูขาว

ปูขาว, ปูทองหลาง (ชื่อวิทยาศาสตร์: "Scylla paramamosain") เป็นปูในสกุลปูทะเล มีกระดองกลมรีเป็นรูปไข่ เป็นปูที่มีมูลค่าสูงสุดในสกุลปูทะเลเนื่องจากมีรสชาติและรสสัมผัสดี
ลักษณะ.
ลักษณะโดยทั่วไปเหมือนปูทะเล แตกต่างตรงที่ปูขาวมีหนามบริเวณขอบระหว่างนัยน์ตา 4 อัน สูงยาวแต่สั้นกว่าปูเขียว สัณฐานแบบสามเหลี่ยมด้านเท่า ส่วนด้านข้างนัยน์ตาแต่ละข้างมีหนามข้างละ 8-9 อัน ปล้องกลางของกล้ามมีหนามแหลมชัดเจนเฉพาะด้านใน ขณะที่ด้านนอกไม่เด่นชัด บริเวณครึ่งบนของหน้าก้ามมีสีเขียวอมน้ำตาล มีจุดสีเขียวเข้มอมเหลืองกระจายอยู่ทั่ว ส่วนครึ่งล่างของหน้าก้ามมีสีเหลืองอ่อนหรือส้ม ลายร่างแห่เด่นชัดบริเวณขาคู่ที่ 4 และขาว่ายน้ำ ตัวผู้จะมีก้ามขนาดใหญ่แข็งแรงกว่าตัวเมียอย่างเห็นได้ชัด มักสับสนกับปูเขียว เนื่องจากมีลักษณะใกล้เคียงกัน
การกระจายพันธุ์.
พบกระจายพันธุ์อยู่ตามแถบชายฝั่งในทะเลจีนใต้จนถึงทะเลชวา โดยมักจะว่ายเข้ามาหากินตามป่าชายเลนตอนน้ำขึ้น กินอาหารจำพวกสัตว์น้ำขนาดเล็กเกือบทุกชนิดเป็นอาหารรวมถึงซากสัตว์ต่าง ๆ และว่ายตามกระแสน้ำลงไปหลบฝังตัวอยู่ในโคลน โคลนปนทราย หรือทราย ตามพื้นคลองหรือแม่น้ำเมื่อน้ำลง สำหรับในประเทศไทยพบได้ทั้งฝั่งอ่าวไทยและฝั่งอันดามัน
อนุกรมวิธาน.
Eulogio P. Estampador ระบุปูขาวเป็นชนิดย่อยของ "Scylla serrata" ใน ค.ศ. 1949 ปัจจุบัน ปูในประเทศจีนที่เคยระบุเป็น "S. serrata" ส่วนใหญ่เป็น "S. paramamosain"
มิถุนา ภู่ทอง

มิถุนา ภู่ทอง ("มิถุนา ภูถง") เป็นนักการเมืองหญิงชาวกัมพูชา ขึ้นดำรงตำแหน่งเป็นผู้ว่าราชการจังหวัดเกาะกงตั้งแต่ พ.ศ. 2560 ถือเป็นผู้ราชการจังหวัดที่มีอายุน้อยที่สุดและเป็นผู้ว่าราชการจังหวัดหญิงคนแรกของประเทศกัมพูชา เธอเป็นบุตรสาวของยุทธ ภู่ทอง อดีตผู้ว่าราชการจังหวัดไพรแวงและจังหวัดเกาะกง และมีศักดิ์เป็นหลานสาวของใส่ ภู่ทอง นักการเมือง นักการทหาร และนักปฏิวัติของกัมพูชา
ประวัติ.
มิถุนา ภู่ทอง เกิดในครอบครัวเชื้อสายไทยจากจังหวัดเกาะกง เป็นบุตรสาวจากบุตรทั้งหมดสี่คนของยุทธ ภู่ทอง อดีตผู้ว่าราชการจังหวัดไพรแวง และจังหวัดเกาะกง กับสมศรี ภู่ทอง และมีศักดิ์เป็นหลานสาวของใส่ ภู่ทอง นักการเมือง นักการทหาร และนักปฏิวัติของกัมพูชา มิถุนาสำเร็จการศึกษาจากมหาวิทยาลัยราชภัฏรำไพพรรณี จังหวัดจันทบุรี ประเทศไทย และสำเร็จการศึกษาจากวิทยาลัยการทัพบกสหรัฐ สหรัฐ ด้านครอบครัว เธอสมรสและมีบุตรแล้ว
การทำงาน.
หลังสำเร็จการศึกษา มิถุนาได้กลับมาช่วยงานของบิดาที่เกาะกง แล้วได้รับเลือกให้เป็นสมาชิกสภาจังหวัดเกาะกง หลังจากนั้นเธอได้รับการแต่งตั้งเป็นรองผู้ว่าราชการจังหวัดเกาะกงช่วงกลาง พ.ศ. 2559 คู่กับไพฑูรย์ พราหมณ์เกษร ซึ่งเป็นชาวไทยเกาะกงเช่นกัน กระทั่งการเลือกตั้งท้องถิ่นใน พ.ศ. 2560 มิถุนาก็ได้รับการแต่งตั้งให้เป็นผู้ว่าราชการเกาะกง ถือเป็นผู้ว่าราชการจังหวัดที่เป็นเพศหญิงคนแรก และเป็นผู้ว่าราชการจังหวัดที่มีอายุน้อยที่สุด ซึ่งในขณะนั้นเธอมีอายุได้ 38 ปี ชำ บุนเทต นักวิเคราะห์การเมืองชาวจังหวัดเกาะกงแสดงความเห็นว่า "[การขึ้นดำรงตำแหน่งของมิถุนา] สร้างความหวังมากมายให้กับชาวเกาะกง"
ในช่วงที่เธอดำรงตำแหน่งเป็นผู้ว่าราชการจังหวัดเกาะกง มีนโยบายพัฒนาจังหวัดเกาะกง ด้วยการก่อสร้างและปรับปรุงโครงสร้างพื้นฐานตามความต้องการของประชาชน ได้แก่ การก่อสร้างศาลากลางจังหวัดแห่งใหม่ สร้างสวนสาธารณะใหม่ โรงพยาบาล สถานีอนามัย โรงเรียน และวัด เพื่อดึงดูดให้ภาคเอกชนมาลงทุนในจังหวัดเกาะกงมากขึ้น สอดคล้องกับสมญานามของเกาะกง คือ "ดวงดาวแห่งทิศหรดี" อีกทั้งมีความสัมพันธ์อันดีกับอำเภอคลองใหญ่ จังหวัดตราดมาโดยตลอด โดยเฉพาะด้านการค้าและการท่องเที่ยวบริเวณชายแดน
จักรพรรดิเหลียงจิง

จักรพรรดิเหลียงจิง (อักษรโรมัน: Emperor Jing of Liang #เปลี่ยนทาง ; 543 – 5 พฤษภาคม ค.ศ. 558) มีพระนามเดิมว่า เซียว ฟางซื่อ (อักษรโรมัน: Xiao Fangzhi #เปลี่ยนทาง) ชื่อรัชศกว่า ฮุ่ยเซียง (อักษรโรมัน: Huixiang #เปลี่ยนทาง) พระนามลำลอองว่า ฟาเสิน (อักษรโรมัน: Fazhen #เปลี่ยนทาง) เป็นจักรพรรดิแห่งจีนในราชวงศ์เหลียง ในฐานะพระโอรสเพียงพระองค์เดียวของ จักรพรรดิเหลียงหยวน เฉิน ปาเสิน สถาปนาให้พระองค์เป็นจักรพรรดิขึ้นเสวยราชย์ในปี ค.ศ. 555 แต่ในปี ค.ศ. 557 แม่ทัพเฉินได้บังคับให้พระองค์สละบัลลังก์และก่อตั้ง ราชวงศ์เฉิน ใน ค.ศ. 558 พระองค์ก็ภูกแม่ทัพเฉินปลงพระชนม์